18.3.2008	SM-2008-864/Yr-1

Oikeusministeriö 

	
Viite 	OM 26/41/2007

LAUSUNTO ARVIOMUISTIOSTA OSAKKEENOMISTAJIEN ERÄIDEN OIKEUKSIEN KÄYTTÄMISESTÄ JULKISESTI NOTEERATUISSA YHTIÖISSÄ ANNETUN DIREKTIIVIN (2007/36/EY) TÄYTÄNTÖÖNPANOSTA SUOMESSA

Oikeusministeriö on pyytänyt sisäasiainministeriön lausuntoa arviomuistiosta, joka koskee osakkeenomistajien eräiden oikeuksien käyttämisestä julkisesti noteeratuissa yhtiöissä annetun direktiivin (2007/36/EY) täytäntöönpanosta aiheutuvia muutostarpeita Suomen yhtiö- ja arvopaperimarkkinalainsäädäntöön.
Direktiivin tarkoituksena on suojella sijoittajia ja edistää julkisesti noteerattujen yhtiöiden osakkeenomistajien osakkeisiin liittyvien oikeuksien sujuvaa ja tehokasta käyttöä erityisesti valtioiden rajat ylittävissä tilanteissa.
Suomen lainsäädäntö täyttää pääosiltaan direktiivin asettamat vähimmäisvaatimukset. Muutostarve liittyy menettelysäännöksiin, jotka koskevat julkisen kaupankäynnin kohteena olevien yhtiöiden yhtiökokouskutsua, erinäisten tietojen antamista internet-verkkosivuilla, osakkeenomistajan oikeutta saada tietty asia yhtiökokouksen käsiteltäväksi, osallistumista yhtiökokoukseen asiamiehen välityksellä, kirjeitse äänestämistä ja äänestystulosten julkaisua. 
Sisäasiainministeriöllä ei ole huomautettavaa arviomuistioon. 

  
Poliisijohtaja 	Kimmo Hakonen 

Ylitarkastaja 	Riitta Aulanko